kardosdrur/scandi-wiki huggingface dataset:
Carlo Ginzburg

Carlo Ginzburg (15. april 1939) er en italiensk historiker, der især er blevet berømt for at pionere mikrohistorien. Ginzburg har bl.a. skrevet bogen Osten og Ormene (Il formaggio e i vermi, 1976, da. 2006), der er et studie af italiensk folkekultur i 1500-tallet. Ginzburg er søn af forfatteren Natalia Ginzburg og Leone Ginzburg, der underviste i russisk litteratur på universitetet i Torino. Ginzburg har i mange år været professor i historie i Bologna og ved University of California i Los Angeles.

Litteratur 
 Christiansen, Palle Ove (2001) ”Forståelsen af det anderledes – Om Carlo Ginzburg og mikrohistorie” i Historisk Tidsskrift, Bind 101, Hæfte 1
 Ginzburg, Carlo (1999) Spor: Om historie og historisk metode, (red. Morten Thing og Gert Sørensen). København: Museum Tusculanum.
 Ginzburg, Carlo (2006) Osten og Ormene. Aarhus: Klim.

Referencer 

Historikere fra Italien
Historiske hjælpevidenskaber
Kulturhistorikere
Tullio Dandolo

Tullio Dandolo (født 2. september 1801 i Varese, død 16. april 1870 i Urbino) var en italiensk forfatter. Han var søn af agronomen og kemikeren Vincenzo Dandolo samt far til patrioterne Enrico og Emilio Dandolo.

Blandt Dandolos mange værker kan nævnes:
 Viaggio per la Svizzera (13 bind, 1820-36)
 Studi sul secolo di Pericle e il secolo di Augusto (2 bind, 1835-37)
 Reminiscenze e fantasie (2 bind, 1841)
 Roma e l'imperio sino a Marco Aurelio (1844)
 I secoli di due sommi Italiani, Dante e Colombo (2 bind, 1852)
 Il Pensiero pagano e il Pensiero cristiano nei giorni dell' Imperio (3 bind, 1855)
 Storia del Pensiero nei tempi moderni (3 bind, 1864-71)

Kilder 

 

Faglitterære forfattere fra Italien
Italiensksprogede forfattere
Italienere i 1800-tallet
Abbot

Abbot kan hanvise til flere artikler:
 Abbot Kinney (1850-1920) - amerikansk udvikler og konservator

Steder
 Abbot (Maine) - by i Maine
 Abbots Creek - biflod til Back Creek i New Jersey
 Abbot (krater) - månekrater opkaldt efter Charles Greeley Abbot
Christopher Lees filmografi

Filmografien for den britiske skuespiller Sir Christopher Lee (1922–2015) begyndte i 1948 og omfatter mere end 200 film.

Film

Fjernsyn

Computerspil

Priser og nomineringer

Referencer

Eksterne henvisninger 
 

Lee, Christopher
Sitz im Leben

Sitz im Leben ("plads i livet", "sæde i livet") er et tysk fagudtryk inden for formhistorien der betegner den formodede oprindelige situation hvori en tekst er opstået – den "levende brug" som teksten indgik i, dens "sæde i livet".

Se også 
 Formkritik, "den formhistoriske skole"
 Note 18 i artiklen Jesu-liv-forskning

Eksterne henvisninger 
 Udtrykket anvendes i artiklen "den formhistoriske skole" hos DenStoreDanske.dk, DSD



Ord og vendinger
Det Nye Testamente
Kris Herman

Kris Herman (født 5. marts 1979 i Århus) er en dansk sanger og sangskriver. Han udgav sit første album I See You See Me i 2010, der har solgt mere end 10.000 eksemplarer. I 2012 udkom det andet album Satisfy. 

Allerede i 2010 spillede han på blandt andet Skanderborg Festivalen og Nibe Festival. Han har desuden spillet for kunstnere somAnastasia, D-A-D, Carpark North, Erik Hassle, Alphabeat og mange flere.                                    I 2011 karakteriserede magasinet Gaffa ham som en "charmerende singer-songwriter" "med en fremragende stemme og en cool attitude".

Kris Herman har siden sin karrieres start været portrætteret som hårdtarbejdende og innovativ. Musikken på de første udgivelser beskriver han selv som organisk i sit lydbillede med ærlige og nærværende tekster.            I 2013 skrev han sangen Vejen Hjem til efterskolernes opvisning ved DGI landsstævnet i Esbjerg samme år. Sangen blev starten på Kris Hermans sprogskrifte fra engelsk til dansk og efter en lang omstillingsproces udgav han sin første dansksprogede EP ved navn Tættere Sammen i 2016. Det blev fulgt op af en turné rundt på nogle af Danmarks største spillesteder og koncerterne blev set af mere end 5.000 mennesker. Vejen hjem blev i 2016 optaget i DGI sangbogen.

Henvisninger 

Musikere fra Danmark
Oversættelseslån

Et oversættelseslån er et sammensat ord, der er indført i sproget ved direkte oversættelse fra et andet sprog. På dansk gælder det for eksempel fjernsyn efter television (af græsk tele og latin vision) og hjemmeside efter engelsk homepage.

Oversættelseslån opfattes ofte som en undergruppe af låneord, men dette er upræcist. Mens et oversættelseslån er opbygget af allerede kendte og anvendte ord (der i sig selv kan være enten arveord eller låneord), er et låneord en lydligt og grammatisk tilpasset variant af et ord, der stammer fra et andet sprog.

Ordtyper
Hybridord

Et hybridord er et sammensat ord, hvis led stammer fra to eller flere forskellige sprog. Ofte er der tale om sammensætninger af græske og latinske ord, eksempelvis:

Automobil – af græsk αὐτός (autos), "selv", og latinsk mobilis, "bevægelig"
Bigami – af latinsk bis, "to gange", og græsk γάμος (gamos), "ægtestand"
Homoseksuel – af græsk ὁμός (homos), "samme", og latinsk sexus, "køn"
Hybridord – af latinsk hybridus, og dansk ord
Kuldioxid - af dansk kul og latinsk dioxid, "tveilte"
Television – af græsk τῆλε (tēle), "fjern", og latinsk vision, "syn"

Se også 
 fremmedord

Ordtyper
Etymologi
Ena Spottag

Ena Spottag (født 28. maj 1985 i Odense) er skuespiller og uddannet i 2014 fra Skuespillerskolen ved Aarhus Teater. Hun er datter af skuespillerparret Jens Jørn Spottag og Dea Fog.
Ena debuterede i sin første rolle som Martha i tv-serien Badehotellet i 2013, et år før hun blev færdiguddannet.

Ena Spottag vandt sæson 12 af Vild med dans i 2015. Hun dansede sammen Thomas Evers Poulsen.

Filmografi 
 Anhold mig (2012, kortfilm)
 Bedrag (2016, 1 episode) - maler
 Badehotellet (2013-2019, 32 episoder) - Martha
 Øgendahl og de store forfattere (2019, 1 episode) - Karin Michaëlis
 Sygeplejeskolen (2020, 1 episode) - frøken Brink
 Borgen (2022, 3 episoder) - Mie Lorentzen

Eksterne henvisninger 
 

Skuespillere fra Danmark
Personer fra Odense
Vindere af Vild med dans
Sloveniens historie

Sloveniens historie dækker de slovenske territorier fra omkring 400 fvt. frem til i dag. I bronzealderen bosatte Proto-illyriske stammer sig i området, der dækker nutidens Albanien til byen Trieste. Området der dækker dagens Slovenien var en del af Romerriget, og det blev ødelagt under den barbariske indtrængen under senantikken og den tidlige middelalder. Senere gik den primære rute fra Pannonien til Italien igennem området. Slavere fra Alperne er forfædre til de moderne slovenere, der bosatte sig i området omkring 500-tallet. Det tysk-romerske Rige kontrollerede landet i næsten 1.000 år, og fra fra midten af 1300-tallet frem til 1918 var det meste af Slovenien under habsburgsk styre. I 1918 sluttede slovenerne sig til Jugoslavien, mens den vestlige del af landet blev annekteret af Italien. Mellem 1945 og 1990 var Slovenien en dela f det jugoslavisk kommunistiske regime. Landet fik uafhængighed fra Jugoslavien i juni 1991, og er i dag medlem af EU og NATO

Referencer

Eksterne henvisninger
Norges Råfisklag

Norges Råfisklag er fiskernes egen salgsorganisation for fisk, skaldyr, bløddyr og småhvaler som leveres langs kysten fra og med Nordmøre til og med Finnmark. Norges Råfisklag, ofte kaldet Råfisklaget, driver en stor markedsplads og tager hånd om vigtige nationale opgaver inden for omsætning af fisk og skaldyr. Systemer for sporing og ressourcekontrol er en vigtig del af virksomheden. Norges Råfisklag er et salgskooperativ som ejes af fiskerne gennem fylkeslaga i Norges Fiskarlag, Norsk Sjømannsforbund, Fiskebåtredernes Forbund og Norges Kystfiskarlag. Råfisklaget har hovedkontor i Fiskernes Hus ved torvet i Tromsø centrum, og har regionkontorer i Svolvær og Kristiansund.

Norges Råfisklag blev etableret i 1938 og har som formål gennem organiseret omsætning at sikre fiskernes indtægter og bidrage til en bæredygtig og rentabel værdiskabelse i norsk fiskeindustri. Råfisklaget tilbyder fiskere og fiskekøbere en række tjenester knyttet til omsætning, salg og opgørelser. Bærende værdier er retfærdighed og det at sørge for en sund og god konkurrence af fiskernes råstoffer. Norges Råfisklag driver sin virksomhed med grundlag i fiskeartslagslovev. De vigtigste fiskearter i Råfisklagets omsætning er torsk, sej, kuller og rejer som fanges i Barentshavet, ved Svalbard og langs norskekysten.

Norges Råfisklag omsætter årlig fangster fra ca. 4.800 forskellige norske og udenlandske fiskefartøjer. Salget sker til ca. 179 forskellige fiskeopkøbere langs kysten. I 2013 omsatte Norges Råfisklag 948.000 ton fangst (levende vægt) til en førstehåndsværdi på 6,3 milliarder NOK. Som fundament for virksomheden ligger Råfisklagets forretningsregler, et markedsbaseret mindsteprissystem og en opgørelsessordning som sikrer lige vilkår for aktørerne i råvaremarkedet. Omsætningen sker gennem direkte aftaler mellem fiskere og fiskekøbere eller ved at fangster udbydes via forskellige former for fiskeauktioner.

Eksterne henvisninger 
 Hjemmeside 

Tromsø
Råfisklag
Etableret i 1938
Joakim Jakobsen

Joakim Jakobsen (født 1963) er en dansk journalist og forfatter. Han er ansat på Weekendavisen.

Jakobsen har læst litteraturvidenskab ved Københavns Universitet. Han begyndte sit virke på Politiken i 1991 og skrev siden for Jyllands-Posten og Euroman. Siden 2005 har han været fastansat reporter og anmelder ved Weekendavisen og var 2012-2015 kulturredaktør på avisen . 

Han debuterede som forfatter 2004 med Le Tour, som 2012 blev genudgivet med titlen Tour de France (Lindhardt og Ringhof). Bogen er oversat til svensk 2014 (Natur och Kultur).

I 2008 blev hans bog Tynd luft - Danmark ved VM i Mexico 1986 nomineret til Årets historiske bog, der uddeles af Dansk Historisk Fællesråd. Bogen var også nomineret til Læsernes Bogpris 2009. 

Derefter udgav han biografien Guld-Harald (2009, Gyldendal) om fodboldspilleren Harald Nielsen. 

2017 kom Ord der formede Danmark - 1500 års historie fortalt gennem citater (Lindhardt og Ringhof), som nomineredes til Blixenprisen 2018.

I 2010 modtog han De Berlingske Journalisters Hæderspris.

Forfatterskab 
 Le Tour: Sejre, drømme og frygtelige nederlag gennem 100 år, Rosinante 2004.
 Tynd luft - Danmark ved VM i Mexico 1986, Gyldendal 2008.
 Guld-Harald: Topscorer, idol, rebel, Gyldendal 2009.
 Ord der formede Danmark, Lindhardt og Ringhof 2017.

Kilder 
 Biografi hof Weekendavisen 
 Forfatterprofil hos Gyldendal 

Sportsjournalister fra Danmark
Journalister ved Weekendavisen
Danskere i 2000-tallet
Biografiforfattere fra Danmark
Redaktører fra Danmark
Faglitterære forfattere fra Danmark
Litteraturkritikere fra Danmark
Skanderborg-Skjern-banen

|}
Skanderborg-Skjern-banen, også kaldet Den Jyske Midtbane, er en dansk jernbane fra Skanderborg over Silkeborg og Herning til Skjern. Banen ejes af Banedanmark og drives af Arriva.

Historie 
Banen er anlagt over tre omgange. Den første del mellem Skanderborg og Silkeborg blev anlagt som en sidebane til Fredericia-Århus-banen og bygget som en kompensation, fordi denne bane ikke blev lagt over Silkeborg. Banen blev indviet 2. maj 1871.

Anden del mellem Silkeborg og Herning blev anlagt som privatbanen Silkeborg-Herning Jernbane (SHJ) i henhold til lov af af 23. maj 1873 og åbnet 28. august 1877. Banen blev overdraget til Jysk-Fyenske Jernbaner, det senere DSB, 1. november 1879, da staten ville drive banen sammen med strækningerne til Skjern og Skanderborg.

Tredje del mellem Herning og Skjern blev anlagt i henhold til lov af 16. juni 1879 og indviet 1. oktober 1881. Betingelsen for anlæggelsen var, at staten overtog SHJ.

Fra januar 2003 betjenes hele strækningen af Arriva.

Stationer og standsningsteder 
 Skanderborg Station (Sd), forbindelse fra Fredericia-Århus-banen
 Alken Station (Ak), nedrykket til trinbræt
 Ry Station (Ry)
 Alling Trinbræt (Alg), blev nedlagt i 1969.
 Laven Station (La)
 Svejbæk Station (Sv)
 Sejs Trinbræt (Ses), oprettet i 1927 og nedlagt i 1971.
 Silkeborg Station (Sl), havde tidligere forbindelse ad Langå-Bramming-banen fra Langå, Silkeborg-Kjellerup-Rødkjærsbro Jernbane og Horsens-Bryrup-Silkeborg Jernbane
 Funder Station (Fu), udgangspunkt for Langå-Bramming-banen til Brande og Bramming, er nu kun en fjernstyret krydsningsstation.
 Moselund Trinbræt (Ml), nedlagt i 1979.
 Engesvang Station (Ev)
 Bording Station (Bg)
 Ikast Station (Ik)
 Hammerum Station (Hu)
 Birk Centerpark (Bic)
 Herning Station (Hr), forbindelse til Vejle-Holstebro-banen og tidligere til Herning-Viborg banen.
 Herning Messecenter (Hrm)
 Studsgård Station (Stu), nedsat til trinbræt i 1964.
 Kibæk Station (Kæ)
 Troldhede Station (Td), var endestation for Troldhede-Kolding-Vejen Jernbane, har været trinbræt siden 1973.
 Borris Station (Bs)
 Skjern Station (Sj), station har forbindelse til Den vestjyske længdebane og tidligere til Skjern-Videbæk banen.

Eksterne henvisninger 

 
Jernbanestrækninger i Danmark
Østre Ringvej (Roskilde)

Østre Ringvej er en 6,6 km. to sporet ringvej der går i en bue fra midten af det sydlige Roskilde østover udenom Himmelev og ender nord for Roskilde ved Veddelev . Vejen udgør sammen med Søndre Ringvej (Roskilde) Ring 2 eller O2 og primærrute 6 der går fra Ringstedvej til Frederiksborgvej og mellem Køge og Helsingør. Vejen er med til at lede den tunge trafik som kører nord /syd om byen uden om Roskilde Centrum, så byen ikke bliver belastet af for meget gennemkørende trafik i midtbyen.

Vejen forbinder Køgevej i vest med Frederiksborgvej i øst, og har forbindelse til Køgevej, Astervej, Bymarken, Dagliljevej, Vindingevej, Snebærvej, Københavnsvej, Industrivej, Trekoner Alle, Ravnsholt, Herregårdsvej, Stor Valbyvej, Himmelev Bygade og Frederiksborgvej.

Kilder 

Bygninger, konstruktioner og anlæg i Roskilde
Ringveje i Danmark
Transport i Roskilde
Søndre Ringvej (Roskilde)

Søndre Ringvej ofte benævnt O2 er en to sporet ringvej der går igennem det sydlige Roskilde. Vejen er en del af Ring 2 der går fra Ringstedvej til Frederiksborgvej.Vejen er med til at lede den tunge trafik som kører nord /syd om byen uden om Roskilde Centrum, så byen ikke bliver belastet af for meget gennemkørende trafik i midtbyen. 

Vejen forbinder Ringstedvej i vest med af Østre Ringvej i øst, og har forbindelse til Ringstedvej, Maglegårdsvej, Rabalderstræde og Køgevej.

Kilder 

Bygninger, konstruktioner og anlæg i Roskilde
Ringveje i Danmark
Transport i Roskilde
Ringvej Syd (Aarhus)

Ringvej Syd  ofte benævnt O2 er en tosporet (firesporet i den vestligste ende) ringvej der går igennem det sydlige Aarhus. Vejen er en del af Ring 2 der går fra Grenåvej til Oddervej, og er med til at lede den tung trafikken som kører nord /syd, om byen.

Vejen forbinder Skanderborgvej i vest med af Oddervej i øst, og har forbindelse til Skanderborgvej, Sønderhøj, Søndervangs Allé, Christian X's Vej, Axel Gruhns Vej, Søren Nymarks Vej, Bjødstrupvej, Holme Parkvej, Madsbjergparken, Saralyst Allé, Nordlige Bjergevej, Jelshøjvej og Oddervej.

Kilder 

Gader i Aarhus
Ringveje i Danmark
Vincenzo Dandolo

Vincenzo Dandolo (født 12. oktober 1758 i Venedig, død 13. december 1819 i Varese) var en italiensk greve, kemiker og agronom. Han var far til Tullio Dandolo.

Dandolo var medlem af den cisalpinske republiks store råd og derefter guvernør i Dalmatien, hvorefter han levede på sine godser ved Varese. Han forbedrede vejvæsenet, agerbruget og vinavlen i Lombardiet. Han er forfatter til Fondamenti della fisico-chimica applicati alla formazione de' corpi et de' fenomeni della natura (1796), Les hommes nouveaux, ou moyens d'opérer une régénération morale (1799), Enologia (1812), Il buon governo de' bachi da seta (1816), Storia de' bachi da seta (1818-19). Hans memoirer er udgivne af Compagnoni (1820).

Kilder 

 

Kemikere fra Italien
Forfattere fra Italien
Italiensksprogede forfattere
Italienere i 1700-tallet
Italienere i 1800-tallet
Personer fra Venedig
Agronomer fra Italien
Emilio Dandolo

Emilio Dandolo (født 5. juli 1830 i Varese, død 20. februar 1859 i Milano) var en italiensk patriot, søn af Tullio Dandolo.

Dandolo deltog i revolutionen i Milano 1848, kæmpede mod østrigerne i Lombardiet og Tyrol, senere mod franskmændene i Rom; kampe, som han senere skildrede. Efter en rejse i Orienten 1850-51 udgav han Viaggio in Egitto, nel Sudan, in Siria ed in Palestina 1850-51 (1854). Hans biografi er forfattet af Giulio Carcano (1872).

Kilder 

 

Militærfolk fra Italien
Forfattere fra Italien
Italiensksprogede forfattere
Italienere i 1800-tallet
Makron

En makron er en meget sprød og luftig småkage, der i det væsentligste består af sukker, mandler og æggehvide. Billigere udgaver kan have en meget anderledes sammensætning. Kagen anvendes i visse desserter. Makronen er rund og stærkt fladtrykt, da dejen flyder noget ud.

Kager
Samuel Pisar

Samuel Pisar (født 18. marts 1929 i Białystok i Polen - død 27. juli 2015 i New York) var en polsk født amerikansk advokat, forfatter og overlevende fra tyske koncentrationslejre under 2. verdenskrig. Har modtaget udmærkelse som storsofficer af Æreslegionen.

Referencer

Eksterne henvisninger 

 Harward Law Bulletin om Samuel Pisar (engelsk)
 «After Survival, a Journey to Self-Recovery», artikel om Samuel Pisar i New York Times, 10. juli 2009 (engelsk)

Advokater fra USA
Personer fra Białystok
José Maria Heredia

José Maria Heredia henviser til:

 José María Heredia y Campuzano (1803-1839) – kubansk digter
 José-Maria de Heredia (1842-1905) – fransk forfatter
MGP 2011

MGP 2011 var elfte musikkonkurrence, der blev afholdt i Ballerup Super Arena i Ballerup den 5. marts 2011. 10 sange dystede om at vinde i første runde, og seerne bestemte, hvilke fire der gik videre til superfinalen. De fire, som fik flest stemmer fra seerne gik videre til superfinalen og fremførte deres sang endnu en gang.

Værten for MGP 2011 var Peter Mygind.

De ti finalister var blevet afsløret den 21. januar 2011.

Reporter i greenroom var Mikkel Kryger Rasmussen, som også har været vært på MGP i 2009.

Deltager

Superfinale 
I superfinalen skulle de Fire superfinalister synge igen, Den sang som fik flest stemmer fra seerne blev vinderen af MGP 2011.

Referencer 

2011
Begivenheder i 2011
Annales-skolen

Annales-skolen er en gruppe franske historikere i det 20. århundrede, der studerer socialhistoriske udviklinger. Skolen er opkaldt det videnskabelige tidsskrift Annales d'histoire économique et sociale, som er skolens vigtigste publikation (sammen med mange bøger og monografier). Skolen har sat dagsordenen for historieskrivning i Frankrig og mange andre lande. Det gælder især socialvidenskabelige metoder i sociale snarere end politiske eller diplomatiske temaer.

Annales-skolen fokuserer ofte på kvantitative aspekter i historieskrivning. Skolen er grundlagt af Lucien Febvre (1878–1956) og Marc Bloch (1886–1944).

Både Marc Bloch og Lucien Febvre underviste først på universitetet i Strasbourg så i Paris. De var middelalderhistorikere, der arbejdede med tidlig moderne historie, og blev tidligt forbundet med den særprægede Annales-tilgang, som kombinerede geografi, historie og sociologi snarere end historiefagets traditionelle fokus på politik, diplomati og krig. 
De undersøgte langvarige historiske strukturer (la longue durée) frem for begivenheder og politiske forandringer. Annales-skolen prøvede således at dreje faget væk fra et politisk og diplomatisk fokus for i stedet at betone socialhistorie og økonomisk historie.

Litteratur 
 Floto, Inga (1984) Historie. København: Museum Tusculanum.
 Hexter, J. H. "Fernand Braudel and the Monde Braudellien," Journal of Modern History, 1972, vol. 44, pp. 480–539 in JSTOR
 Schoubye, Jørgen (1980) ”Historie, videnskab og historiografi” in Historisk Tidsskrift, Bind 14, række 1

Referencer 

Historie
Historiske hjælpevidenskaber
Kulturhistorie
Socialhistorie
Totalmatrix

Inden for lineær algebra er en totalmatrix en matrix bestående af to kolonner af to givne matricer, der som regel anvendes med det formål at udføre de samme elementære rækkeoperationer på begge matricer.

Lad os se på de to matricer A og B:

... vil totalmatricen (A|B) ser sådan ud:

Det er meget anvendeligt ifbm. løsning af lineære ligningssystemer.

Eksempel

Lineære ligningssystemer 
Et ligningssystem bestående af:
 
 
... har den tilhørende totalmatrix:

Matricer
Kongemager

Kongemager er betegnelsen for en person eller gruppe, der udøver indflydelse på udvælgelsen af en person til en toppost, som f.eks. konge, præsident eller statsminister, uden selv at være en mulig kandidat. Kongemageren kan benytte sig af politiske, monetære, religiøse og militære midler til at sikre sig indflydelsen. Udtrykket stammer fra Richard Nevilles bedrifter under Rosekrigene i England, men ikke benyttet før længe efter hans død og blev først almindelig brugt i det 19. århundrede.

Af eksempler på kongemagere kunne f.eks. nævnes Carl Otto Mörner, der hjalp Bernadotte-slægten på tronen i Sverige.

Udtrykket bruges også i spilteori og henviser til, når en spiller mangler tilstrækkelige ressourcer til at vinde et givet spil, men stadig har tilstrækkelige ressourcer til at afgøre, hvilke af de mere ressourcestærke spillere, der i sidste ende vil vinde.

Referencer 

Politisk terminologi
Daniel Royer

Daniel Royer (født 22. maj 1990 i Schladming) er en østrigsk fodboldspiller, der spiller for MLS-klubben New York Red Bulls, hvortil han kom i sommeren 2016 efter ét år hos danske  FC Midtjylland.

Karriere 
Daniel Royer indledte sin karriere i den regionale liga i Østrig, inden han kom til SV Ried i den østrigske Bundesliga. I 2011 skiftede han til Hannover 96 i den tyske Bundesliga, hvor det dog kun blev til få kampe på førsteholdet. Efter første sæson i klubben blev han udlejet til 1. FC Köln i 2. Bundesligaen, og da anden sæson i Tyskland endte, vendte Royer tilbage til hjemlandet, hvor han fik konstrakt med FK Austria Wien. Her spillede han to sæsoner og fik 63 kampe, hvor han scorede 11 mål. 

I sommeren 2015 hentede FC Midtjylland ham til den danske Superliga, hvor han fik en kontrakt til 2019.

Landsholdskarriere 
Daniel Royer har repræsenteret sit land på U/21-holdet i ni kampe, og han har spillet seks kampe på A-landsholdet.

Referencer

Eksterne henvisninger 

Daniel Royer på transfermarkt.co.uk
Daniel Royer på danskfodbold.com
Daniel Royer på fcm.dk

Fodboldspillere fra Østrig
Fodboldspillere fra FC Midtjylland
Fodboldspillere fra Hannover 96
Fodboldspillere fra 1. FC Köln
Fodboldspillere fra Austria Wien
Fodboldspillere fra New York Red Bulls
Dalton (album)

Dalton var den danske gruppe Daltons selvbetitlede debutalbum, der blev udgivet den 5. november 1992.

Dalton, der består af Allan Olsen, Johnny Madsen, Lars Lilholt, optrådte i perioden 1982–86 på fortrinsvis små spillesteder. Trioen spillede igen sammen i februar 1990, men afviste i den forbindelse at de ville indspille et album. I perioden fra april til september 1992 indspillede trioen sit debutalbum og udgav debutsinglen "Hollywood" i oktober 1992. Albummet modtog i januar 1993 guld for 40.000 solgte eksemplarer.

Singlen "Dalton" nåede femtepladsen på Tjeklisten og tilbragte i alt 16 uger på listen.

Albummet og samarbejdet var egentligt tænkt som et engangsforetagende, men det blev fulgt op af Tyve ti 17 år senere.

Indhold

Referencer

Eksterne henvisninger 
Dalton på Discogs

Dalton-album
Debutalbum fra 1992
Debutalbum fra Danmark
Tyve ti

Tyve ti er den danske gruppe Daltons andet studiealbum. Det blev udgivet i 2009, 17 år efter debutalbummet Dalton. Det var første album efter genforeningen i 2005.

Albummet modtog 3/6 stjerner  i musikmagasinet GAFFA, der proklamerede at albummet "fungerer upåklageligt vokalmæssigt". Tyve ti nåede førstepladsen på Tracklisten i to uger og tilbragte i alt 33 uger på listen. Albummet blev fulgt op af en turne.

Indhold 
 "Kun ganske lidt" - 3:17
 "Rugbrød" - 4:54
 "Café Den Sidste Chance" - 3:25
 "Sæt sejl" - 3:10
 "Hvis du rejser mod nord" - 3:46
 "Miriam" - 4:09
 "Jessica" - 4:26
 "Daltons drøm" - 4:23
 "Verden skrumper ind" - 3:36
 "Natte-slinger" - 3:26
 "Nattens sidste gæst" - 3:00
 "Jeg har alderen med mig" - 4:21
 "Dalton julesang" - 3:05

Referencer

Eksterne henvisninger 
Tyve Ti på Discogs

Dalton-album
Album fra 2009